《送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵 其二》
元代·丁复

凉日在原野，西风动林壑。州城界溟渤，崦溆互参错。

良牧徵自今，穷俗虑非昨。采采老莱衣，婉婉芙蓉幕。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。